CELEX: 62006CA0244
Language: hu
Date: 2008-02-14 00:00:00
Title: C-244/06. sz. ügy: A Bíróság (harmadik tanács) 2008. február 14-i ítélete (a Landgericht Koblenz – Németország előzetes döntéshozatal iránti kérelme) – Dynamic Medien Vertriebs GmbH kontra Avides Media AG (Áruk szabad mozgása – EK 28. cikk – Azonos hatású intézkedések – 2000/31/EK irányelv – Nemzeti szabályozás, amely tiltja az olyan képhordozók csomagküldő kereskedés útján történő értékesítését, amelyeket az illetékes hatóság nem ellenőrzött és nem sorolt be a kiskorúak védelme céljából, és amelyeken nincs feltüntetve az e hatóság által kibocsátott, arra vonatkozó megjelölés, hogy e képhordozók megtekintése milyen korhatárhoz kötött – Más tagállamból behozott képhordozók, amelyeket ezen állam illetékes hatósága ellenőrzött és besorolt, és amelyeken fel van tüntetve a korhatárra vonatkozó megjelölés – Igazolás – A gyermek védelme – Az arányosság elve)

29.3.2008   
            
            
               HU
            
            
               Az Európai Unió Hivatalos Lapja
            
            
               C 79/4
            
         A Bíróság (harmadik tanács) 2008. február 14-i ítélete (a Landgericht Koblenz – Németország előzetes döntéshozatal iránti kérelme) – Dynamic Medien Vertriebs GmbH kontra Avides Media AG
   (C-244/06. sz. ügy) (1)
   
   (Áruk szabad mozgása - EK 28. cikk - Azonos hatású intézkedések - 2000/31/EK irányelv - Nemzeti szabályozás, amely tiltja az olyan képhordozók csomagküldő kereskedés útján történő értékesítését, amelyeket az illetékes hatóság nem ellenőrzött és nem sorolt be a kiskorúak védelme céljából, és amelyeken nincs feltüntetve az e hatóság által kibocsátott, arra vonatkozó megjelölés, hogy e képhordozók megtekintése milyen korhatárhoz kötött - Más tagállamból behozott képhordozók, amelyeket ezen állam illetékes hatósága ellenőrzött és besorolt, és amelyeken fel van tüntetve a korhatárra vonatkozó megjelölés - Igazolás - A gyermek védelme - Az arányosság elve)
   (2008/C 79/05)
   Az eljárás nyelve: német
   A kérdést előterjesztő bíróság
   Landgericht Koblenz
   Az alapeljárás felei
   
      Felperes: Dynamic Medien Vertriebs GmbH
   
      Alperes: Avides Media AG
   Tárgy
   Előzetes döntéshozatal iránti kérelem – Landgericht Koblenz – Az EK 28. és 30. cikk, valamint a belső piacon az információs társadalommal összefüggő szolgáltatások, különösen az elektronikus kereskedelem, egyes jogi vonatkozásairól szóló, 2000. június 8-i 2000/31/EK európai parlamenti és tanácsi irányelv (HL L 178., 1. o.; magyar nyelvű különkiadás 13. fejezet, 25. kötet, 399. o.) rendelkezéseinek értelmezése – Kiskorúak védelmére vonatkozó nemzeti szabályozás, amely megtiltja az olyan képhordozók csomagküldő kereskedés útján történő értékesítését, amelyeken a tagállam illetékes hatósága nem tüntette fel, hogy kiskorúak számára megtekinthető – Másik tagállamból behozott és e tagállam illetékes hatósága által kiskorúak meghatározott korosztálya számára megtekinthetőnek nyilvánított képhordozók – Arányosság elve
   Rendelkező rész
   Az EK 28. cikkel nem ellentétes egy olyan, az alapügy tárgyát képezőhöz hasonló nemzeti szabályozás, amely tiltja az olyan képhordozók csomagküldő kereskedés útján történő értékesítését és átruházását, amelyeket valamely legfelsőbb tartományi hatóság vagy valamely nemzeti önkéntes önszabályozó szervezet nem ellenőrzött és nem sorolt be a kiskorúak védelme céljából, és amelyeken nincs feltüntetve az e hatóság vagy e szervezet által kibocsátott, arra vonatkozó megjelölés, hogy megtekintésük milyen korhatárhoz kötött, kivéve, ha úgy tűnik, hogy az e szabályozás által előírt ellenőrzési, besorolási és megjelölési eljárás nem könnyen hozzáférhető, vagy ésszerű időn belül nem lefolytatható, vagy az elutasító határozat bíróság előtt nem megtámadható.
   
      (1)  HL C 178., 2006.7.29.